62020CO0676_INF
Digriet tal-Qorti tal-Ġustizzja (Id-Disa’ Awla) tal-31 ta’ Marzu 2023 – ASADE
(Kawża C-676/20) (
1
)
“Rinviju għal deċiżjoni preliminari – Artikolu 53(2) u Artikolu 99 tar-Regoli tal-Proċedura tal-Qorti tal-Ġustizzja – Sitwazzjoni purament interna – Għoti ta’ kuntratti pubbliċi – Direttiva 2014/24/UE – Artikoli 74 sa 77 – Provvista ta’ servizzi soċjali u tas-saħħa – Użu ta’ ftehimiet ta’ azzjoni kuntrattwali ma entitajiet privati mingħajr skop ta’ lukru– Servizzi fis-suq intern – Direttiva 2006/123/KE – Kamp ta' applikazzjoni – Artikolu 2(2)(f) u (j))”
1.
Domandi preliminari – Ammissibbiltà – Neċessità li tingħata informazzjoni suffiċjenti lill-Qorti tal-Ġustizzja dwar il-kuntest fattwali u regolamentari – Portata tal-obbligu fil-qasam tal-libertajiet fundamentali – Domanda magħmula fuq tilwima li qamet fi Stat Membru wieħed biss – Assenza ta’ indikazzjoni tal-element ta’ rabta li jirrendi l-interpretazzjoni mitluba neċessarja għas-soluzzjoni tat-tilwima – Inammissibbiltà manifesta
(Artikolu 267 TFUE, Regoli tal-Proċedura tal-Qorti tal-Ġustizzja, Artikolu 94)
(Ara l-punt 36)
2.
Approssimazzjoni tal-leġiżlazzjonjiet – Proċeduri ta’ għoti ta’ kuntratti pubbliċi għal xogħlijiet, għal provvisti u għal servizzi – Direttiva 2014/24 – Għoti ta' kuntratti – Prinċipji ta' ugwaljanza fit-trattament tal-offerenti u ta' trasparenza – Portata – Provvista ta’ servizzi soċjali u tas-saħħa ta’ interess ġenerali – Kuntratti pubbliċi rriżervati għal ċerti kategoriji ta’ operaturi ekonomiċi – Tul massimu tal-kuntratt ta’ iktar minn tliet snin – Użu ta’ ftehimiet ta’ azzjoni kuntrattwali ma entitajiet privati mingħajr skop ta’ lukru – Rimbors tal-ispejjeż sostnuti mill-fornitur – Ammissibbiltà – Kundizzjonijiet
(Direttiva tal-Parlament Ewropew u tal-Kunsill 2014/24, Artikoli 75 sa 77 u l-Anness XIV)
(Ara l-punti 43 sa 56, 59 u d-dispożittiv)
3.
Domandi preliminari – Ammissibbiltà – Neċessità ta’ deċiżjoni preliminari u rilevanza tal-kwistjonijiet imqajma – Evalwazzjoni mill-qorti nazzjonali – Preżunzjoni ta’ rilevanza tad-domandi magħmula
(Artikolu 267 TFUE)
(Ara l-punt 61)
4.
Libertà ta’ stabbiliment – Libertà li jiġu pprovduti servizzi – Servizzi fis-suq intern – Direttiva 2006/123 – Kamp ta' applikazzjoni – Portata – Servizzi tal-kura tas-saħħa u servizzi soċjali li ma jaqgħux taħt il-kamp ta’ applikazzjoni – Kunċetti – Servizzi u provvisti tas-saħħa li huma s-suġġett ta’ ftehim u ċerti servizzi ta’ kollaborazzjoni u ta’ sostenn għall-kura tas-saħħa, bħal ma huma t-trasferimenti lejn iċ-ċentri tas-saħħa jew l-akkumpanjament tal-pazjenti – Inklużjoni – Konsegwenzi – Esklużjoni mill-kamp ta’ applikazzjoni tad-direttiva
(Direttiva tal-Parlament Ewropew u tal-Kunsill 2006/123, Artikolu 2(2)(f) u (j))
(Ara l-punt 62, 63, 65 sa 70)
5.
Domandi preliminari – Ġurisdizzjoni tal-Qorti tal-Ġustizzja – Limiti – Domanda manifestament irrilevanti – Domanda mhux relatata mas-suġġett tat-tilwima fil-kawża prinċipali – Inammissibbiltà manifesta
(Artikolu 267 TFUE, Regoli tal-Proċedura tal-Qorti tal-Ġustizzja, Artikolu 53(2))
(Ara l-punti 64, 71 sa 73)
Dispożittiv
L-Artikoli 76 u 77 tad-Direttiva 2014/24/UE tal-Parlament Ewropew u tal-Kunsill tas‑26 ta’ Frar 2014 dwar l-akkwist pubbliku u li tħassar id-Direttiva 2004/18/KE,
għandhom jiġu interpretati fis-sens li:
ma jipprekludux leġiżlazzjoni nazzjonali li tirriżerva għall-entitajiet privati mingħajr skop ta’ lukru l-possibbiltà li jikkonkludu, fl-osservanza tal-prinċipji ta’ pubbliċità, ta’ kompetizzjoni u ta’ trasparenza, ftehimiet li abbażi tagħhom dawn l-entitajiet jipprovdu servizzi soċjali jew tas-saħħa ta’ interess ġenerali, b’korrispettiv ta’ rimbors tal-ispejjeż li huma jsostnu, irrispettivament mill-valur stmat ta’ dawn is-servizzi, meta l-użu ta’ dawn il-ftehimiet huwa intiż għall-ilħuq ta’ għanijiet ta’ solidarjetà, mingħajr ma tittejjeb neċessarjament l-adegwazzjoni jew l-effiċjenza baġitarja tal-provvista tal-imsemmija servizzi meta mqabbla mas-sistema ġeneralment applikabbli għall-proċeduri ta’ għoti ta’ kuntratti pubbliċi, sakemm,
–
minn naħa, il-kuntest legali u ta’ ftehim li fih titwettaq l-attività tal-imsemmija entitajiet jikkontribwixxi effettivament kemm għall-għan soċjali kif ukoll għall-ilħuq tal-għanijiet ta’ solidarjetà u ta’ effiċjenza baġitarja li fuqhom hija bbażata din il-leġiżlazzjoni, u
–
min-naħa l-oħra, ikun osservat il-prinċipju ta’ trasparenza, hekk kif speċifikat b’mod partikolari fl-Artikolu 75 ta’ din id-direttiva.
(
1
)	ĠU C 138, 19.4.2021.